Diari Oficial de la Generalitat Valenciana


Sumari del DOGV 5391, del 20-11-2006 (2006/12108)

Informació pública de l'aprovació definitiva de la modificació puntual número 23 del PGOU d'Alcalà de Xivert.
-------------------------------------------------------------------------------------------------------------

### Dades del document

Número de DOGV
:   5391

Data del DOGV
:   20-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12566


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'aprovació definitiva de la modificació puntual número 23 del PGOU d'Alcalà de Xivert. [2006/M12319]  
El Ple de l'Ajuntament, en sessió celebrada en data 27 de setembre dl 2006, donat compte de l'expedient administratiu tramitat per a la modificació puntual número 23 del PGOU d'Alcalà de Xivert, pel que fa a la dotació d'aparcaments en parcel·les qualificades com a terciari comercial categoria TCO.2 i TCO.3.  
Atés que la present modificació puntual va ser aprovada inicialment per l'Ajuntament en Ple, en sessió celebrada el dia 4 d'abril de 2006, i després de sotmetre-la a informació pública es va aprovar provisionalment per l'Ajuntament en Ple el dia 26 de juliol de 2006.  
Atés que l'article 37 de la Llei 16/2005, de 30 de desembre, Urbanística Valenciana (LUV) disposa que «la competència per a l'aprovació definitiva dels plans que només es referisquen a l'ordenació detallada correspon a l'Ajuntament» i en este mateix sentit l'article 121.3 del Reglament d'Organització i Gestió Urbanística i Territorial, aprovat per Decret 67/2006, de 19 de maig, afig que «és competència municipal l'aprovació i modificació de l'ordenació detallada».  
Atés que el contingut de la modificació puntual número 23, constituïx ordenació detallada de conformitat amb el que disposa l'article 37.1 de la LUV, i atesa la competència municipal, l'Ajuntament en Ple, en sessió de 27 de setembre de 2006, va acordar aprovar definitivament la modificació puntual número 23 del PGOU; la redacció resultant de la modificació de tals articles de les normes urbanístiques del PGOU, en relació amb el text vigent, és la següent:  
Article 5.124. Garatges i estacionaments (B)  
1. En funció del règim d'explotació de què siguen susceptibles els locals d'aparcament es distingeixen garatges i estacionaments.  
a) S'entén per garatge el lloc destinat a aparcament de vehicles que per les seues característiques constructives i funcionals no és susceptible, per si mateix, de fer de la seua explotació l'objecte d'una activitat empresarial.  
b) S'entén per estacionament el lloc destinat a aparcament de vehicles que per les seues característiques constructives i funcionals és susceptible de ser explotat per mitjà d'activitat empresarial encaminada a prestar al públic en general servicis d'aparcament en tal lloc.  
2. Podran ubicar-se els uns i els altres en:  
a) Plantes baixes o sota rasant dels edificis.  
b) Edificacions autoritzades a sota dels espais lliures de les parcel·les.  
c) Edificis exclusius.  
d) Soterrani, sota via pública o espai lliure d'ús públic prèvia concessió administrativa o mera autorització segons es tracte d'estacionaments o de garatges respectivament. Podran dictar-se ordenances municipals específiques per a regular amb precisió estes ubicacions.  
e) Plantes de pisos i plantes de coberta d'edificis d'ús terciari comercial, categories Tco.2 i Tco.3.  
Article 6.31. Usos  
1. L'ús global o dominant en esta zona és el terciari (T). (B)  
2. En esta zona de qualificació s'admeten exclusivament els usos següents: (B)  
a) Terciari comercial (Tco) en les seues categories: Tco.1a, Tco.1b, Tco.1c,Tco.2 i Tco.3.  
b) Hoteler (Tho) en les seues categories: Tho.1 i Tho.2.  
c) Oficines (Tof)  
d) Recreatiu (Tre) en les seues categories:  
Tre.1, Tre.2, Tre.3  
e) Magatzem (mag.) en les seues categories:  
Mag.1a, Mag.1b, Mag.1c, Mag.2  
f) Dotacional (D) en les seues categories:  
Dad, Das, Dcm, Ded, Del, Dep, Din.5, Din.6, Dre, Dsa, Dsc, Dsr  
g) Industrial (Ind) en la seua categoria Ind.1.  
h) Aparcaments (Par) en les seues categories:  
Par.1a, Par.1b, Par.1c, Par.1d  
3. El règim d'usos que s'establix estarà subjecte a les següents condicions de compatibilitat (sense perjudici de les majors limitacions que puguen desprendre's de la normativa vigent de protecció contra incendis o d'ordenances municipals específiques): (B)  
a) Ind.1. Locals industrials.  
Hauran de comptar amb accessos des de la via pública i nuclis de comunicació vertical independents i diferenciats dels de la resta d'usos terciaris.  
b) Par.1. Aparcaments d'ús públic o privat.  
Podran situar-se en qualsevol de les ubicacions següents:  
. En planta baixa i inferiors a la baixa (Par.1a).  
. Sota espais lliures privats; o si és el cas, amb la concessió administrativa o mera autorització prèvia, sota espais lliures públics (Par.1b).  
. A l'aire lliure sobre superfície lliure de parcel·la, amb una ocupació màxima del 40% de la dita superfície lliure (Par.1c).   
. En edifici d'ús exclusiu d'aparcaments (Parl.1d).  
. En plantes de pisos i plantes de coberta d'edificis d'ús terciari comercial, categories Tco.2 i Tco.3. (Par.1e).  
c) Tho.1. Hotels, hostals i pensions.  
S'admet en edifici d'ús exclusiu. Si s'ubica en edifici d'ús mixt les plantes destinades a aquest ús se situaran sempre per damunt de les destinades a la resta d'usos no residencials.   
Article 7.9. Ús d'aparcament (Par) (B)  
1. Comprén les activitats directament vinculades a la guarda i depòsit de vehicles.   
2. Es distingeixen els següents:  
a) Aparcament per a ús públic o privat, de vehicles en qualsevol de les ubicacions següents (Par.1):   
. Planta baixa, semisoterrani o soterranis sota edificació en altura (Par.1a)  
. Edificacions autoritzades sota els espais lliures privats, i si és el cas, amb concessió administrativa o mera autorització prèvia, sota els espais lliures públics (Par.1b).  
. A l'aire lliure sobre superfície lliure de parcel·la (Par.1c).  
. En edifici d'ús exclusiu (Par.1d).  
. En plantes de pisos i plantes de coberta d'edificis d'ús terciari comercial, categories Tco.2 i Tco.3. (Par.1e).  
b) Aparcament expressament vinculat a vehicles destinats al transport col·lectiu de viatgers i/o al transport de mercaderies (Par.2), excepte els que es requerisquen per a furgonetes de menys de 3,5 Tm que queden assimilades a la categoria Par.1. No inclou esta categoria els aparcaments o estacions d'autobusos de transport col·lectiu de viatgers ubicats en via pública o espais lliures.  
Alcalà de Xivert, 19 d'octubre de 2006.. L'alcaldessa: Mª Isabel Soriano Barceló.